রাজধানীর হযরত শাহজালাল আন্তর্জাতিক বিমানবন্দর থেকে শুল্ক ফাঁকি দিয়ে অবৈধভাবে আনা ৯০০টি মোবাইল ফোন জব্দ করেছে শুল্ক গোয়েন্দারা। গতকাল বেলা ১১টার দিকে মালিকবিহীন অবস্থায় এসব মোবাইল ফোন জব্দ করা হয়। এর আনুমানিক মূল্য ৩ কোটি ৭০ লাখ টাকা। শুল্ক গোয়েন্দা অধিদফতরের মহাপরিচালক ড. মো. শহিদুল ইসলাম বলেন, অবৈধভাবে মোবাইল আসার গোপন তথ্যের ভিত্তিতে বিমানবন্দরের লস্ট অ্যান্ড ফাউন্ড শাখা থেকে দুটি ব্যাগ উদ্ধার করা হয়। পরে ব্যাগ দুটিতে তল্লাশী করে ক্লাউড ফোন লিটল ব্র্যান্ডের ৯০০টি মোবাইল পাওয়া যায়। এর আনুমানিক মূল্য...